Besedilo in vrednosti, označene s sivo barvo, služijo izključno ponazoritvi vsebine vzorca odloka. Določitev oziroma prilagoditev teh vsebin je v pristojnosti posamezne občine.


Na podlagi prvega odstavka 238. člena in drugega odstavka 241. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) in ___ člena Statuta Občine ____________ je Občinski svet Občine ____________ na ___ seji dne ____________ sprejel 


ODLOK

o obročnem odplačevanju komunalnega prispevka za novo komunalno opremo in občinskih oprostitvah plačila komunalnega prispevka za novo komunalno opremo


I. UVODNE DOLOČBE

1. člen
(vsebina odloka)

Ta odlok določa:
· obročno odplačevanje komunalnega prispevka za novo komunalno opremo;
· občinske oprostitve plačila komunalnega prispevka za novo komunalno opremo.

2. člen
(pomen izrazov)

Izrazi, uporabljeni v tem odloku, pomenijo enako kot v zakonu, ki ureja urejanje prostora.


II. OBROČNO ODPLAČEVANJE KOMUNALNEGA PRISPEVKA ZA NOVO KOMUNALNO OPREMO

3. člen
(obročno odplačevanje komunalnega prispevka za novo komunalno opremo)

(1) Akontacijo komunalnega prispevka za novo komunalno opremo je možno odplačevati obročno na podlagi vloge zavezanca za plačilo komunalnega prispevka za novo komunalno opremo.

(2) Najdaljša doba odplačevanja akontacije komunalnega prispevka za novo komunalno opremo je 18 mesecev, najmanjši znesek obroka pa znaša 250 eurov.


III. OBČINSKE OPROSTITVE PLAČILA KOMUNALNEGA PRISPEVKA ZA NOVO KOMUNALNO OPREMO

4. člen
(občinske oprostitve plačila komunalnega prispevka za novo komunalno opremo)

Plačilo komunalnega prispevka za novo komunalo opremo se oprosti za gradnjo:
· stavb, ki so namenjene izvajanju javne gasilske službe v skladu s predpisi, ki urejajo gasilstvo;
· stavb, ki so namenjene izvajanju javnih služb za zaščito, reševanje in pomoč v skladu s predpisi, ki urejajo varstvo pred naravnimi in drugimi nesrečami;
· za javna najemna stanovanja in javna najemna oskrbovana stanovanja, katerih investitor je država, pravna oseba javnega prava, katere ustanoviteljica je država ali občina, ali pravna oseba s statusom neprofitne stanovanjske organizacije, ki je v 100-odstotni neposredni lasti države, samoupravne lokalne skupnosti ali druge osebe javnega prava, v višini 50 %;
· objektov, katerih investitor je država in so v javnem interesu, v višini 10 %.
IV. PREHODNE IN KONČNE DOLOČBE 

5. člen
(dokončanje postopkov)

Postopki odmere komunalnega prispevka, začeti pred uveljavitvijo tega odloka, se končajo v skladu s predpisi, ki so veljali pred njegovo uveljavitvijo. 

6. člen
(prenehanje veljavnosti)

Z dnem uveljavitve tega odloka preneha veljati Odlok o_______________.

7. člen 
(začetek veljavnosti) 

Ta odlok začne veljati ____ dan po objavi v ___________.


